बर' थुनलाइ आफादनि दैदेनगिरिमोना दाबि दैखांङो दि गोबां बोसोरनिफ्राय राज्यो जानाय थागिबि हा फिसाफोरनि नंथारगौ फोरमानलाइ नायबिजिरनायनि गेजेरजों आबुं नोगोरारि सोदांनाय फारिलाय सुंद'यै एन आर सि फोसावजानाय फारिलायाव हाबसननो खावलायो ।गुवाहाटी नोगोरमानि दिसपुर प्रेस क्लाबाव खुंफुंजानाय गंसे खौरांमेलनि गेजेरजों बर' थुनलाइ आफादनि मिरु आफादगिरि तरेन बर'आ बुङोदि जोबथा नोगोरारि सोदांनाय फारिलायाव गुबुनारि महरै सायख' जाखानाय साफ्रोमबो नोगोरारिखौ सिनायफ्लांनो नांगौ आरो गोबां थागिबि फिसाफोरनि मुं फारिलायाव गैया ।